 **Gimnazijos aplinkosauginio ugdymo įsivertinimas šalies mokyklų kontekste.**

 Gruodžio 5 dieną 3c klasės gimnazistės, gamtamokslinio būrelio narės, Gamtosauginių mokyklų programos gamtosauginio komiteto narės: Greta Keburytė, Gabija Čepaitė ir Gabrielė Lipčiūtė kartu su biologijos mokytoja dalyvavo šalies Gamtosauginių mokyklų programos projekto kasmetiniame seminare ,,Ekologinis ugdymas įgyvendinant Gamtosauginių mokyklų programą “ ir skaitė pranešimą ,,Ekologiška gimnazija ir jos mikrorajonas“. Toks sumanymas, t.y. integruota biologijos ir dailės pamoka, buvo įgyvendintas 3cd klasių mokinių kartu su dailės mokytoja Romualda Zareckiene. Gimnazistės ne tik pasidalino aplinkosaugos veiklos patirtimi kraštovaizdžio tema, bet ir išbandė progą mokytis teisingai pristatyti gamtamokslinį pranešimą plačiai Lietuvos mokytojų ir profesionalių lektorių auditorijai. Dalyvavimas seminare suteikė galimybę įgyti komunikavimo kompetencijų, kurios naudingos mokantis gimnazijoje, studijuojant, o taip pat įsivertinti atliekamą gimnazijos aplinkosauginę veiklą šalie mokyklų kontekste. Lietuvos sveikatos mokslų universiteto, Sveikatos tyrimų instituto vadovo Dr. Aurelijaus Verygos paskaita ,,Tabakas ir alkoholis: legalios kliūtys sveikatos ekologijai“, Lietuvos geografų draugijos narės Dr. Giedrės Godienės ,,Mokymas apie kraštovaizdį, mokymas kraštovaizdyje, mokymas – kraštovaizdžiui“, projekto koordinatoriaus Renaldo Rimavičiaus, Lietuvos žaliųjų organizacijos pirmininko Rimanto Braziulio ir kitų lektorių paskaitos buvo puiki galimybė pagilinti turimas gamtamokslines žinias.